F. Mikloško, poslanec: (2002-07-02):
J. Migaš, predseda NR SR: Panie poslankyne, páni poslanci, nakoľko dnešné rokovanie začíname hlasovaním o všetkých doposiaľ prerokovaných bodoch, zistím, či je Národná rada uznášaniaschopná. Preto vás prosím, aby sme sa prezentovali. Prezentujeme sa panie poslankyne, páni poslanci. Prebieha prezentácia zatiaľ. Prezentujeme sa. (Hlasovanie.) Prítomných je 69 poslancov. Národná rada nie je schopná sa uznášať. Žiadam poslancov, aby prišli do rokovacej miestnosti, ešte raz urobíme prezentáciu. Ak bude málo poslancov a Národná rada nebude schopná sa uznášať, urobím 15-minútovú prestávku podľa rokovacieho poriadku. Žiadam poslancov, aby prišli do rokovacej miestnosti a prezentovali sa. Vybavujú sa dve náhradné karty, chvíľu počkáme. Prezentujme sa ešte raz, panie poslankyne, páni poslanci, zistíme počet prítomných poslancov. Prezentácia prebieha. Prezentujeme sa. (Hlasovanie.) Prítomných je 79 poslancov. Národná rada je schopná sa uznášať. Pristúpime k hlasovaniu, budeme hlasovať o návrhu poslancov Národnej rady Slovenskej republiky Lászlóa Hóku a Pavla Prokopoviča na vydanie zákona, ktorým sa mení a dopĺňa zákon č. 263/1999 Z. z. o verejnom obstarávaní a o zmene do plnení niektorých zákonov v znení zákona č. 557/2001 Z. z. (tlač 1539). Budeme hlasovať o zákone ako o celku. Spravodajcom je pán poslanec Macháček. Nech sa páči, hlasujeme o bode 55 rozdaného vám dnes programu (tlač 1539). Nech sa páči, pán spravodajca. Ľ. Macháček, poslanec: Ďakujem. Vážený pán predsedajúci, dovoľte, aby som vás požiadal, aby ste dali hlasovať o tlači 1539 týkajúcej sa poslaneckého návrhu zákona pánov Lászlóa Hóku a Pavla Prokopoviča na vydanie zákona, ktorým sa mení a dopĺňa zákon č. 263/1999 Z. z. J. Migaš, predseda NR SR: Hlasujeme o návrhu zákona ako o celku. Prezentujeme sa, hlasujeme. Hlasujeme o zákone ako o celku, hlasujeme o tlači 1539. (Hlasovanie.) Prítomných je 92, za 60, proti 2, zdržalo sa 29, nehlasoval 1. Konštatujem, že sme tento návrh novely zákona o verejnom obstarávaní schválili. Ďakujem pekne. Ľ. Macháček, poslanec: Ďakujem, príjemný deň. J. Migaš, predseda NR SR: Ďalej budeme hlasovať o návrhu účtovnej uzávierky Sociálnej poisťovne za rok 2001 (tlač 1434). Prosím spoločného spravodajcu pána poslanca Mariana Mesiarika, aby hlasovanie uvádzal. Nech sa páči. M. Mesiarik, poslanec: Vážený pán predseda, dajte, prosím, hlasovať o tom, že Národná rada Slovenskej republiky schvaľuje účtovnú uzávierku Sociálnej poisťovne za rok 2001. J. Migaš, predseda NR SR: Hlasujeme o uznesení k účtovnej uzávierke Sociálnej poisťovne za rok 2001 (tlač 1434). (Hlasovanie.) Prítomných je 107 poslancov, za 74, proti 1, zdržalo sa 27, nehlasovalo 5. Konštatujem, že sme prijali uznesenie Národnej rady Slovenskej republiky k návrhu účtovnej uzávierky Sociálnej poisťovne za rok 2001. Ďakujem. Zostaňte na svojom mieste, pán poslanec, ďalej budeme hlasovať o výročnej správe o činnosti a hospodárení Národného úradu práce vrátane účtovnej uzávierky za rok 2001 (tlač 1578). Spravodajcom je opäť pán poslanec Mesiarik. Nech sa páči. M. Mesiarik, poslanec: Pán predseda, dajte hlasovať o tom, že Národná rada schvaľuje výročnú správu o činnosti a hospodárení Národného úradu práce vrátane účtovnej uzávierky za rok 2001. J. Migaš, predseda NR SR: Prezentujme sa a hlasujme o uznesení, ktoré predniesol pán poslanec Mesiarik. Hlasujeme o tlači 1578, o uznesení k výročnej správe o činnosti a hospodárení Národného úradu práce vrátane účtovnej uzávierky za rok 2001 (tlač 1578). (Hlasovanie.) Prítomných je 109 poslancov, za 67, proti 1, zdržalo sa 38, nehlasovali 3. Konštatujem, že sme prijali uznesenie Národnej rady Slovenskej republiky k výročnej správe o činnosti a hospodárení Národného úradu práce vrátane účtovnej uzávierky za rok 2001. Pristúpime k hlasovaniu o návrhu na odvolanie zástupcu štátu zo Správnej rady Sociálnej poisťovne a na voľbu zástupcu štátu za člena Správnej rady Sociálnej poisťovne (tlač 1606). Prosím spravodajcu pána poslanca Mesiarika, aby hlasovanie uviedol. Nech sa páči. M. Mesiarik, poslanec: Pán predseda, dajte hlasovať o tom, že Národná rada odvoláva z funkcie člena Správnej rady Sociálnej poisťovne zástupcu štátu navrhovaného vládou pána Rudolfa Štefanoviča. J. Migaš, predseda NR SR: Najprv musíme, pán poslanec, odhlasovať, že o tomto návrhu budeme hlasovať verejne. Čiže najprv odhlasujeme, či bude verejné alebo neverejné hlasovanie, a potom by sme hlasovali o odvolaní. M. Mesiarik, poslanec: Gestorský výbor podľa správy, ktorú ste obdržali, navrhuje verejné hlasovanie. J. Migaš, predseda NR SR: Prezentujme sa a hlasujeme o návrhu, aby sme o tomto bode rozhodli verejným hlasovaním. Hlasujeme. Teraz hlasujeme o tom, aby sme verejne hlasovali o návrhu na odvolanie člena Správnej rady Sociálnej poisťovne. (Hlasovanie.) Prítomných je 107 poslancov, za 93, proti 3, zdržalo sa 6, nehlasovalo 5. Čiže budeme o tejto veci hlasovať verejne. Uveďte návrh a dám o tom hlasovať. M. Mesiarik, poslanec: Dajte hlasovať, pán predseda, o tom, že Národná rada odvoláva z funkcie člena Správnej rady Sociálnej poisťovne zástupcu štátu Rudolfa Štefanoviča. J. Migaš, predseda NR SR: Prezentujme sa a hlasujme. Hlasujeme o návrhu, aby Rudolf Štefanovič bol odvolaný zo Správnej rady Sociálnej poisťovne. Hlasujeme. (Hlasovanie.) Prítomných je 105 poslancov, za 88, proti nie je nikto, zdržalo sa 14, nehlasovali 3. Konštatujem, že Národná rada Slovenskej republiky odvolala zástupcu štátu Dr. Rudolfa Štefanoviča zo Správnej rady Sociálnej poisťovne. Ďalej. M. Mesiarik, poslanec: Pán predseda, dajte hlasovať o tom, že Národná rada volí za člena Správnej rady Sociálnej poisťovne zástupcu štátu pani Annu Muráňovú s tým, že gestorský výbor odporúča neschváliť tento návrh. J. Migaš, predseda NR SR: Áno, dám hlasovať o tom, aby do Správnej rady bola zvolená Anna Muráňová za členku správnej rady s tým, že gestorský výbor neodporúča tento návrh schváliť. Prezentujme sa a hlasujme. (Hlasovanie.) Prítomných je 108 poslancov, za 33, proti 17, zdržalo sa 55, nehlasovali 3. Konštatujem, že Národná rada nezvolila Dr. Annu Muráňovú za zástupkyňu štátu v Správnej rade Sociálnej poisťovne. Teraz nasleduje hlasovanie o návrhu výročnej správy o činnosti Fondu národného majetku Slovenskej republiky za rok 2001 (tlač 1573). Prosím spoločného spravodajcu poslanca Prokopoviča, aby uvádzal hlasovanie.